Diari Oficial de la Generalitat Valenciana


Sumari del DOGV 7273, del 14-05-2014 (2014/4104)

Informació pública de l'aprovació de la modificació puntual número 4 de les normes subsidiàries de planejament.
---------------------------------------------------------------------------------------------------------------

### Dades del document

Número de DOGV
:   7273

Data del DOGV
:   14-05-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/4104


Data del document
:   28-03-2014

Organisme emissor
:   Ajuntament de Jarafuel

Tipus de document
:   Anunci

Descriptors 

:   * Jarafuel
    * administració local
    * pla d'urbanisme

Informació pública de l'aprovació de la modificació puntual número 4 de les normes subsidiàries de planejament. [2014/4104]  
El Ple de l'Ajuntament de Jarafuel, en la sessió celebrada el 27 de març de 2014, va adoptar l'acord següent:  
  
Primer. Aprovar la modificació puntual número 4 de les normes subsidiàries de Jarafuel, consistent en la modificació de l'ordenació detallada de la zona de magatzems i servicis ubicada a l'oest del nucli urbà, la modificació d'ordenances urbanístiques que afecten la zona i la delimitació d'una unitat d'execució d'esta.  
  
Segon. Remetre la documentació de la modificació puntual número 4 de les normes subsidiàries de Jarafuel a la conselleria competent en matèria d'urbanisme, amb caràcter previ a la seua publicació en el Diari Oficial de la Comunitat Valenciana.  
  
Tercer. Publicar este acord en el Diari Oficial de la Comunitat Valenciana i en el Butlletí Oficial de Província de València, una vegada complit el tràmit anterior.  
El text de l'article 29 de les normes subsidiàries, que inclou les modificacions que es plantegen, queda de la manera següent:  
  
«Títol I. Classificació del sòl  
Capítol IV. Magatzems i servicis  
Article 29  
1. Condicions.  
El volum edificable serà de 4 m³/m².  
Parcel·la mínima: 200,00 m².  
Nivell sonor dels límits de la zona no superarà els 50 dB sobre el nivell ambiental.  
Aparcaments: una plaça per cada cinc llocs de treball.  
Ocupació màxima de la parcel·la: 100 %.  
Ample mínim de fatxada: 6,00 m.  
Els locals de treball tindran llum i ventilació directa al carrer o al pati, amb buits majors d'1/8 de la superfície de les habitacions.  
2. Entresolats.  
Es permeten entresolats amb una altura mínima lliure de 2,30 m.  
Definició d'entreplanta o entresolat:  
S'entén per entreplanta o entresolat aquella planta el forjat de sòl de la qual es troba situat entre el paviment i el sostre de la planta baixa. A més hauran de reunir les condicions següents perquè una planta es puga considerar entresolat o entreplanta:  
- Superfície màxima inferior al 50 % de la superfície de la planta baixa.  
- El forjat s'haurà de recular una distància de cinc metres des de cada una de les façanes.  
L'esmentada entreplanta estarà connectada i vinculada interiorment a la planta baixa de l'edificació i queda prohibit l'accés directe des de l'espai exterior.  
L'ús a què es destinarà serà el mateix que la resta de l'edificació.  
  
L'altura lliure de la planta baixa, corresponent a la part que queda per davall de l'entreplanta, serà de 2,50 m com a mínim».  
Contra este acord pot interposar-se en el termini de dos mesos des de la seua publicació, recurs contenciós administratiu davant dels jutjats contenciosos administratius de València. Tot això sense perjuí que es puga exercitar qualsevol altre recurs o acció que es crega oportú.  
  
  
Jarafuel, 28 de març de 2014.- L'alcalde: Fernando García Martínez.